Diari Oficial de la Generalitat Valenciana


Sumari del DOGV 5831, del 20-08-2008 (2008/10961)

Notificació a Novarea Estudios Inmobiliarios, SL. Expedient número VIVI/049804/322.
-----------------------------------------------------------------------------------

### Dades del document

Número de DOGV
:   5831

Data del DOGV
:   20-08-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/10928


Data del document
:   16-07-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Novarea Estudios Inmobiliarios, SL. Expedient número VIVI/049804/322. [2008/10918]  
De conformitat amb el que estableix l'art. 59.4 de la Llei 30/1992, de 26 de novembre, de règim jurídic de les administracions públiques i de procediment administratiu comú, es notifica la resolució a Novarea Estudios Inmobiliarios, SL, amb expedient VIVI/049804/322.  
"Resolució  
Vist el procediment sancionador VIVI/049804/322 seguit contra Novarea Estudios Inmobiliarios, SL per infracció del règim legal que regula els habitatges de protecció pública.  
Vist que amb data 07/09/2006 l'instructor del procediment eleva l'oportuna proposta de resolució.  
Vist que la part expedientada no formula al·legacions a aquesta.  
Atés que d'acord amb el que estableix l'article 130.1 de la Llei 30/1992, de 26 de novembre, i l'article 2 de la Llei 1/1997, de 21 de febrer, de la prova practicada en aquest procediment resulta provat que, dels vicis i defectes constructius existents en l'habitatge situat a Catarroja, carrer en projecte U2, núm. 4, resulta responsable Novarea Estudios Inmobiliarios, SL com a promotor de l'esmentat edifici.  
Atés que d'acord amb el que estableix l'article 8.3 de la Llei 1/1997, de 21 de febrer, en la graduació de la sanció que s'ha d'imposar ha de tenir-se en compte el perjudici causat als denunciants per les deficiències existents als seus habitatges, com també el nombre i la gravetat d'aquestes. En conseqüència la sanció que s'ha d'imposar dins dels límits, mínim de 3.005,07 euros i màxim de 30.050,60 euros, considerant les circumstàncies indicades, és de 4.210 euros.  
Atés que en la tramitació del procediment s'han observat les normes contingudes en el Reial decret 1398/1993, de 4 d'agost, i, supletòriament, les contingudes en el títol IX de la Llei de règim jurídic de les administracions públiques.  
Atés que és competència d'aquest Servei Territorial d'Habitatge i Projectes Urbans la resolució d'aquest procediment, en virtut del que disposa l'Ordre de 15 de febrer de 2007 de la Conselleria de Territori i Habitatge.  
Vistos els preceptes legals esmentats, la Llei 1/1997, de 21 de febrer, de la Generalitat Valenciana, la Llei de règim jurídic de les administracions públiques i la resta de normes de general i pertinent aplicació, el cap del servei Territorial d'Habitatge i Projectes Urbans dicta la següent, resolució:  
1. Imposar a Novarea Estudios Inmobiliarios, SL, com a autora d'una falta molt greu, prevista i sancionada com a tal en l'art. 6.10 de la Llei 1/1997, una multa de 4.210 € (quatre mil dos-cents deu euros).  
2. Obligar Novarea Estudios Inmobiliarios, SL a realitzar, ella mateixa o a costa seua, en el termini màxim de quinze dies les obres següents:  
- Reparació de filtracions al menjador per zona inferior del paviment des del cantó mitjançant disposició d'alambor de tela asfàltica, fins i tot alçament del llindar de la porta d'eixida a terrassa, segellament suficient o formació de ressalt a la base de l'esmentada porta.  
- Reparació de filtracions al dormitori principal en dos punts (central i vora) fins i tot alçat de rajola, disposició de nova tela asfàltica a les zones afectades fins a la correcció de goteres, amb reposició final de paviments i pintures afectades.  
- Nova col·locació d'algunes peces de sòcols de terrassa desapegats.  
- Porta 12  
- Reparació de clevill vertical a l'ampit, mitjançant picat de lluïts, disposició de banda de fibra de vidre trenada i acabat amb reposició de lluïts i pintura.  
- Reparació de clevill al cantó de forjat mitjançant sanejament de l'entorn, obertura de clevill i farciment amb Sika Monotop o semblant.  
- Reparació de filtracions per la part inferior de la porta del menjador i per la zona de terrassa amb el mateix procés que el descrit a la porta 11.  
Contra aquesta resolució, que no esgota la via administrativa, es podrà interposar recurs d'alçada davant del director general d'Habitatge i Projectes Urbans, en el termini d'un mes comptador des de l'endemà a la recepció d'aquesta notificació, de conformitat amb el que preveu l'art. 114 de la Llei de règim jurídic de les administracions públiques.  
En el cas que no interpose recurs, haurà de pagar la sanció mitjançant l'imprés que s'adjunta, en qualsevol de les entitats bancàries que figuren al marge esquerre d'aquest imprés, i haurà de remetre a aquest Servei Territorial una còpia d'aquest exemplar, ja que si no consta el justificant en el procediment la sanció es cobrarà per via de constrenyiment. El pagament de la sanció haurà de fer-se efectiu en els terminis previstos en l'article 62 de la Llei 58/2003, de 17 de desembre, general tributària.  
Les sancions notificades entre els dies 1 i 15 del mes, han de pagar-se des de la data de notificació fins al dia 20 del mes següent o, si aquest no és hàbil, fins a l'immediat hàbil posterior.  
Les sancions notificades entre els dies 16 i últim de mes han de pagar-se des de la data de notificació fins al dia 5 del segon mes posterior o, si aquest no és hàbil, fins a l'immediat hàbil posterior.  
Si la part dispositiva de la resolució ordena l'execució de les obres i, independentment de l'anterior, se us requereix formalment, d'acord amb el que disposa l'art. 13 de la Llei 1/1997, de 21 de febrer, de la Generalitat Valenciana, perquè les executeu en el termini fixat, i us advertim que, si no és així, l'administració n'aconseguirà l'execució forçosa, i us imposarà successives multes coercitives, en relació amb l'art. 96 de la Llei de règim jurídic de les administracions públiques i disposicions concordants del RDL 31/78 i RD 3148/78, de 31 d'octubre i 10 de novembre, respectivament.  
Us advertim igualment que si incompliu l'anterior requeriment es podrà instruir un nou expedient sancionador, d'acord amb el que estableix l'art. 166 del Reglament d'habitatges de protecció oficial.  
València, 16 de juliol de 2007.- El cap del Servei Territorial: José Manuel Vacas Tatay".